Carul mare

**Ursa Mare** (colocvial: **Carul Mare**) (în [latină](https://ro.wikipedia.org/wiki/Latin%C4%83) **Ursa Major**) este o [constelație](https://ro.wikipedia.org/wiki/Constela%C8%9Bie) vizibilă din emisfera nordică. La latitudinea României este o constelație [circumpolară](https://ro.wikipedia.org/wiki/Stea_circumpolar%C4%83), așa cum este și pentru toți observatorii situați la latitudini mai înalte de 41° [latitudine](https://ro.wikipedia.org/wiki/Latitudine) nordică. În aceste regiuni constelația nu apune niciodată. În [greaca veche](https://ro.wikipedia.org/wiki/Greaca_veche) cuvântul *urs* se spunea *arktos*, Ursa Mare fiind una din cele 48 de constelații identificate de [Ptolemeu](https://ro.wikipedia.org/wiki/Ptolemeu).